《夜投禅院》
明代·田艺蘅

暝暝溪路转，初月隐林间。
孤灯在深竹，清流影前山。
倚树露欲滴，扣门僧正闲。
宿好雅相得，明发何能还。

作者简介：浙江钱塘人，字子艺，田汝成子。以贡生为徽州训导，罢归。作诗有才调，博学能文。为人高旷磊落，性放旷不羁，好酒任侠，善为南曲小令。至老愈豪放，斗酒百篇，人疑为谪仙。有《大明同文集》、《留青日札》、《煮泉小品》、《老子指玄》及《田子艺集》。